b'\n_START_ARTICLE_\nMandljevolistni mle\xc4\x8dek\n_START_SECTION_\nOpis\n_START_PARAGRAPH_\nMandljevolistni mle\xc4\x8dek se od ostalih mle\xc4\x8dkov lo\xc4\x8di po zimzelenih listih mandljaste oblike, ki so na vrhu olesenelega poganjka zbrani v rozeto. Iz rozete spomladi po\xc5\xbeene kobulasto socvetje, sestavljeno iz ciatijev, ki imajo pri mandljevolistnem mle\xc4\x8dku polmese\xc4\x8daste \xc5\xbeleze in zrasle podporne liste. Sprva sestavlja socvetje le nekaj cvetov, s\xc4\x8dasoma pa se lahko razraste. V vi\xc5\xa1ino zraste do 80 cm in ima temno zelene in rahlo pora\xc5\xa1\xc4\x8dene liste, ki v dol\xc5\xbeino dose\xc5\xbeejo okoli 6 cm. Mandljevolistni mle\xc4\x8dek je ena redkih rastlin, ki lahku uspeva v tema\xc4\x8dnih gozdovih, ponekod pa je postal celo invazivna vrsta. Mle\xc4\x8dek rastline je strupen in lahko ob stiku s ko\xc5\xbeo povzro\xc4\x8di dra\xc5\xbeenje._NEWLINE_Rastlina v Sloveniji cveti od aprila do junija, uspeva pa skoraj v vseh gozdovih.'